O sesizare referitoare la teza de doctorat a șefului Inspecției Judiciare, Lucian Netejoru, a fost depusă la CNATDCU – forul care analizează plagiatele, după ce PressOne a scris săptămâna trecută că acesta a plagiat aproape tot conținutul tezei, pe care a susținut-o în 2010, la Academia de Poliție "Alexandru Ioan Cuza" din București.

”Doar de trei cărți a fost nevoie pentru încropirea lucrării care i-a adus lui Netejoru titlul de doctor, lucrare intitulată 'Particularități manageriale în cooperarea polițienească internațională pentru prevenirea spălării banilor”, scria PressOne săptămâna trecută

Cel puțin 140 din totalul de 294 de pagini ale tezei sunt reproduse din volume semnate de chestorul Costică Voicu, fost șef al Poliției Române și fost rector al Academiei de Poliție.

De altfel, Voicu a fost unul dintre referenții din comisia de susținere care i-a acordat titlul lui Netejoru, însă el nu a observat că doctorandul a plagiat masiv din cărțile sale.

Coordonatoarea tezei de doctorat, profesor universitar Ștefania Georgeta Ungureanu, avea să fie condamnată pe fond la închisoare cu suspendare, pentru că a înșelat Academia de Poliție, precum și nouă doctoranzi ai acestei instituții.





Citește documentul aici . Sesizarea a fost înregistrată la CNATDCU pe 1 octombrie.